En servicehund kan f.eks. hjælpe med at færdes trygt i det offentlige rum, mindske medicinforbrug, opretholdelse af nattesøvn, dæmpe angst og mareridt, afsøge hjemmet for fremmede, give mere struktur i hverdagen – faste rutiner, samarbejde og selvstændighed. En servicehund fra Foreningen Servicehundeakademiet er specialtrænet til at udføre særlige øvelser, som giver borgeren en tryghedsfølelse. Servicehunden kan medbringes i forskellige miljøer og fungerer som en støtte for sit menneske i nye og uvante situationer, samt bidrage til at skabe kontakt med andre mennesker. En servicehund er ikke et mirakel, men et gensidigt samarbejde mellem hund og bruger. Servicehunden kan afhjælpe funktionsnedsættelser, hvor medicin ikke hjælper. Servicehunden skaber opmærksomhed, men fungerer samtidig som et filter til omverden. Servicehunden har været i træning og boet hos en professionel instruktør, inden den bliver certificeret og udplaceret som servicehund.